Diari Oficial de la Generalitat Valenciana


Sumari del DOGV 6575, del 28-07-2011 (2011/8296)

INSTRUCCIONS de 12 de juliol de 2011, de l'Agència Valenciana de Mobilitat, en relació amb la capacitació professional per a la prestació de servicis de transport públic de viatgers en vehicles de turisme (taxi).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6575

Data del DOGV
:   28-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8296


Data del document
:   12-07-2011

Organisme emissor
:   Agència Valenciana de Mobilitat

Tipus de document
:   Instrucció

INSTRUCCIONS de 12 de juliol de 2011, de l'Agència Valenciana de Mobilitat, en relació amb la capacitació professional per a la prestació de servicis de transport públic de viatgers en vehicles de turisme (taxi). [2011/8296]  
A l'efecte d'aplicar el que disposa el punt 4t de la disposició transitòria tercera de la Llei 6/2011, d'1 d'abril, de la Generalitat, de Mobilitat de la Comunitat Valenciana, en matèria de capacitació professional per a l'obtenció d'autoritzacions de taxi, i fins que no es desenvolupen reglamentàriament els requisits i forma d'obtenció de la capacitació professional establida en l'article 48 del text legal esmentat, es dicten les següents instruccions:  
  
Primera  
En virtut del que disposa el punt quart de la disposició transitòria tercera de la Llei 6/2011, d'1 d'abril, de la Generalitat, de Mobilitat de la Comunitat Valenciana, el carnet de taxi serà considerat capacitació suficient per a l'obtenció de la llicència oportuna, la qual cosa equivaldrà a la capacitació professional referida en el punt 2n de l'article 48.   
  
Segona  
Per a l'obtenció de llicència d'àrea de prestació conjunta regirà la Resolució de 30 de març de 1998, de la Direcció General Transports, per la qual s'establixen les bases de les proves per a l'obtenció del carnet de conductor de taxi de les àrees de prestació conjunta que hi ha a la Comunitat Autònoma Valenciana (DOCV de 30.04.1998), així com aquelles altres resolucions que es dicten en aplicació d'esta.  
  
  
Tercera  
Als municipis de menys de 20.000 habitants no integrats en àrees de prestació conjunta els ajuntaments dels quals hagen subscrit amb l'Agència Valenciana de Mobilitat l'encomanda de competències en matèria de servicis de taxi, així com en els de més de 20.000 habitants no integrats en àrees de prestació conjunta, es regiran per les ordenances municipals respectives sobre l'obtenció del permís municipal de conducció de taxi, i si no n'hi ha, pel que establix l'article 39.1 del Reial Decret 763/1979, de 16 de març, pel qual s'aprova el Reglament Nacional dels Servicis Urbans i Interurbans de Transport en Automòbils Lleugers.  
  
Quarta  
En els municipis de menys de 20.000 habitants no integrats en àrees de prestació conjunta els ajuntaments dels quals no hagen subscrit amb l'Agència Valenciana de Mobilitat l'encomanda de competències en matèria dels servicis de taxi, regirà l'esmentat article 39.1 del Reial Decret 763/1979, de 16 de març, pel qual s'aprova el Reglament Nacional dels Servicis Urbans i Interurbans de Transport en Automòbils Lleugers.   
  
València, 12 de juliol de 2011.- La directora de l'Agència Valenciana de Mobilitat: Mar Martínez Aparicio.